— І міжваенны час, і пасьляваенны далі выдатную літаратуру. Кузьма Чорны, Уладзімер Караткевіч, Вячаслаў Адамчык, Васіль Быкаў… А колькі паэтаў і нават драматургаў цікавых было! І гістарычныя дасьледаваньні на мяжы з бэлетрыстыкай, і літаратуразнаўства… Але ж мы гаворым не пра беларускую літаратуру, а пра кнігу. Што зь велічэзнага шэрагу дабротнай літаратуры вам запомнілася як кніга? Якія творы сталі выдатнай кнігай? Ці тут цяжка вызначыць, бо адзін і той жа раман выдаваўся па некалькі разоў?